CELEX: 32014R0759
Language: lt
Date: 2014-07-10 00:00:00
Title: 2014 m. liepos 10 d. Komisijos įgyvendinimo reglamentas (ES) Nr. 759/2014 dėl tam tikrų prekių klasifikavimo Kombinuotojoje nomenklatūroje

15.7.2014   
            
            
               LT
            
            
               Europos Sąjungos oficialusis leidinys
            
            
               L 207/7
            
         KOMISIJOS ĮGYVENDINIMO REGLAMENTAS (ES) Nr. 759/2014
   2014 m. liepos 10 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti [trys] mėnesiai;
            
         
               (5)
            
            
               Muitinės kodekso komitetas per pirmininko nustatytą laikotarpį nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos10 d.
      
         
            Komisijos vardu
         
         
            Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Maždaug 4 × 2,3 × 2,3 m dydžio nesavaeigė (paplūdimio valymo) mašina, skirta paplūdimių smėliui valyti.
                  Ji naudojama smėliui sijoti ir išvalyti nuo nešvarumų, pavyzdžiui, stiklo, plastmasės, cigarečių nuorūkų, šiaudelių, skardinių, akmenų, jūržolių, jūrų dumblių ir medžio gabalėlių.
                  Mašina išlygina smėlio paviršių kreiptuvo plokštės verstuvu. Tuomet smėlis sijojamas šimtais nerūdijančio plieno spyruoklinių akėtvirbalių. Galiausiai nuo smėlio atskiriami nešvarumai, kurie konvejeriu patenka į bunkerį.
               
               
                  8479 10 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8479 ir 8479 10 00 atitinkančiais prekių aprašymais.
                  Mašina išrūšiuoja arba atskiria šiukšles nuo smėlio, o ne patį smėlį, todėl ji nepriskirtina 8474 pozicijai kaip mineralinių medžiagų rūšiavimo arba atskyrimo mašina (taip pat žr. Suderintosios sistemos paaiškinimų 8474 pozicijos paaiškinimų pirmos pastraipos I punktą).
                  Mašina naudojama paplūdimių priežiūrai (valymui), todėl ji laikytina viešųjų darbų, statybos arba panašios paskirties mašina (taip pat žr. Suderintosios sistemos paaiškinimų 8479 pozicijos paaiškinimų II grupės A pogrupio penktą pastraipą). Todėl mašina klasifikuotina kaip viešųjų darbų, statybos arba panašios paskirties mašina, priskiriant KN kodą 8479 10 00.